CELEX: 32020D2127
Language: sl
Date: 2020-12-16 00:00:00
Title: Delegirani sklep Komisije (EU) 2020/2127 z dne 16. decembra 2020 o spremembi Izvedbenega sklepa Komisije (EU) 2019/541 o enakovrednosti pravnega in nadzornega okvira, ki se uporablja za odobrene borze ter priznane upravljavce trga v Singapurju v skladu z Uredbo (EU) št. 600/2014 Evropskega parlamenta in Sveta (Besedilo velja za EGP)

17.12.2020   
               
               
                  SL
               
               
                  Uradni list Evropske unije
               
               
                  L 426/65
               
            
         DELEGIRANI SKLEP KOMISIJE (EU) 2020/2127
         z dne 16. decembra 2020
         o spremembi Izvedbenega sklepa Komisije (EU) 2019/541 o enakovrednosti pravnega in nadzornega okvira, ki se uporablja za odobrene borze ter priznane upravljavce trga v Singapurju v skladu z Uredbo (EU) št. 600/2014 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (1) ter zlasti člena 28(4) Uredbe,
         ob upoštevanju naslednjega:
         
                     (1)
                  
                  
                     V členu 28(1) Uredbe (EU) št. 600/2014 so določena mesta trgovanja, na katerih lahko finančne nasprotne stranke, kakor so opredeljene v členu 2(8) Uredbe (EU) št. 648/2012 Evropskega parlamenta in Sveta (2), in nefinančne nasprotne stranke, ki izpolnjujejo pogoje iz člena 10(1)(b) Uredbe (EU) št. 648/2012, sklepajo posle v zvezi z izvedenimi finančnimi instrumenti iz razreda izvedenih finančnih instrumentov, za katere velja obveznost trgovanja. Mesta trgovanja, na katerih se lahko sklepajo taki posli, so omejena na regulirane trge, večstranske sisteme trgovanja (MTF), organizirane sisteme trgovanja (OTF) in mesta trgovanja tretjih držav, za katera je Komisija priznala, da zanje veljajo enakovredne pravne zahteve in se učinkovito nadzirajo v tej tretji državi. Zadevna tretja država mora tudi zagotoviti učinkovit enakovreden sistem za priznavanje mest trgovanja, ki imajo dovoljenje v skladu z Direktivo 2014/65/EU Evropskega parlamenta in Sveta (3).
                  
               
                     (2)
                  
                  
                     Komisija je v skladu s členom 28(4) Uredbe (EU) št. 600/2014 z Izvedbenim sklepom (EU) 2019/541 (4) določila, da pravni in nadzorni okvir, ki se uporablja za odobrene borze ter priznane upravljavce trga s sedežem v Singapurju, ki imajo dovoljenje centralne banke Singapurja (Monetary Authority of Singapore), izpolnjuje pravno zavezujoče zahteve, ki so enakovredne zahtevam za mesta trgovanja Unije, ki izhajajo iz Direktive 2014/65/EU, Uredbe (EU) št. 596/2014 Evropskega parlamenta in Sveta (5) ter Uredbe (EU) št. 600/2014, ter so predmet učinkovitega nadzora in izvrševanja v Singapurju.
                  
               
                     (3)
                  
                  
                     Seznam odobrenih borz in priznanih upravljavcev trga iz Priloge k Izvedbenemu sklepu (EU) 2019/541 se lahko posodobi, da se po potrebi razširi področje uporabe sklepa o enakovrednosti, kot je določeno v členu 28(4) Uredbe (EU) št. 600/2014, na dodatne odobrene borze in priznane upravljavce trga v Singapurju ali da se odobrene borze in priznani upravljavci trga črtajo s seznama. Komisija lahko kadar koli opravi poseben pregled, če bi morala zaradi relevantnih sprememb ponovno oceniti odločitev, sprejeto z zgoraj navedenim sklepom. Na podlagi ugotovitev rednega ali posebnega pregleda se lahko Komisija kadar koli odloči spremeniti ali razveljaviti zgoraj navedeni sklep, zlasti kadar razvoj dogodkov vpliva na pogoje, na podlagi katerih je bil sprejet.
                  
               
                     (4)
                  
                  
                     Od sprejetja Izvedbenega sklepa (EU) 2019/541 so številni dodatni priznani upravljavci trga s sedežem v Singapurju pridobili dovoljenje centralne banke Singapurja za trgovanje z izvedenimi finančnimi instrumenti iz razreda izvedenih finančnih instrumentov, za katere velja obveznost trgovanja. Glede na informacije, prejete od centralne banke Singapurja, ti dodatni priznani upravljavci trga izpolnjujejo pravno zavezujoče zahteve, ki so v Izvedbenem sklepu (EU) 2019/541 določene kot enakovredne zahtevam za mesta trgovanja v Uniji iz Direktive 2014/65/EU. Komisija zato meni, da je primerno posodobiti seznam odobrenih borz in priznanih upravljavcev trga iz Izvedbenega sklepa (EU) 2019/541, ki bi ga bilo treba spremeniti, da se vključijo dodatni priznani upravljavci trga s sedežem v Singapurju, ki jih je odobrila centralna banka Singapurja.
                  
               
                     (5)
                  
                  
                     Ukrepi iz tega sklepa so v skladu z mnenjem Evropskega odbora za vrednostne papirje –
                  
               SPREJELA NASLEDNJI SKLEP:
         
            Člen 1
            Priloga k Izvedbenemu sklepu (EU) 2019/541 se nadomesti z besedilom iz Priloge k temu sklepu.
         
         
            Člen 2
            Ta sklep začne veljati tretji dan po objavi v Uradnem listu Evropske unije.
         
         
            V Bruslju, 16. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 173, 12.6.2014, str. 84.
         
            (2)  Uredba (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (UL L 201, 27.7.2012, str. 1).
         
            (3)  Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349).
         
            (4)  Izvedbeni sklep Komisije (EU) 2019/541 z dne 1. aprila 2019 o enakovrednosti pravnega in nadzornega okvira, ki se uporablja za odobrene borze ter priznane upravljavce trga v Singapurju v skladu z Uredbo (EU) št. 600/2014 Evropskega parlamenta in Sveta (UL L 93, 2.4.2019, str. 18).
         
            (5)  Uredba (EU) št. 596/2014 Evropskega parlamenta in Sveta z dne 16. aprila 2014 o zlorabi trga (uredba o zlorabi trga) ter razveljavitvi Direktive 2003/6/ES Evropskega parlamenta in Sveta ter direktiv Sveta in Komisije 2003/124/ES, 2003/125/ES in 2004/72/ES (UL L 173, 12.6.2014, str. 1).
      
      
         
            PRILOGA
            Odobrene borze, ki imajo dovoljenje centralne banke Singapurja in se štejejo za enakovredne mestom trgovanja, kot so opredeljena v Direktivi 2014/65/EU:
            
                        (1)
                     
                     
                        Asia Pacific Exchange Pte Ltd;
                     
                  
                        (2)
                     
                     
                        ICE Futures Singapore Pte Ltd;
                     
                  
                        (3)
                     
                     
                        Singapore Exchange Derivatives Trading Limited.
                     
                  
               Priznani upravljavci trga, ki imajo dovoljenje centralne banke Singapurja in se štejejo za enakovredne mestom trgovanja, kot so opredeljena v Direktivi 2014/65/EU:
            
            
                        (1)
                     
                     
                        Cleartrade Exchange Pte Ltd;
                     
                  
                        (2)
                     
                     
                        Tradition Singapore (Pte) Ltd;
                     
                  
                        (3)
                     
                     
                        BGC Partners (Singapur) Ltd;
                     
                  
                        (4)
                     
                     
                        GFI Group Pte Ltd;
                     
                  
                        (5)
                     
                     
                        ICAP AP (Singapur) Pte Ltd;
                     
                  
                        (6)
                     
                     
                        Tullet Prebon (Singapur) Ltd;
                     
                  
                        (7)
                     
                     
                        Nittan Capital Singapore Pte Ltd;
                     
                  
                        (8)
                     
                     
                        Bloomberg Tradebook Singapore Pte. Ltd.